Pembesar Suara di Masjid

Pembesar suara dicipta pada awal abad ke-20, dan ia diperkenalkan di masjid pada tahun 1930-an, di mana ia digunakan oleh muazin untuk melaungkan azan ("azan"),  dan kadang-kala digunakan untuk aktiviti menyampaikan khutbah dalam Islam . Pembesar suara di bahagian luar, biasanya dipasang pada menara tinggi serta digunakan lima kali sehari untuk melaungkan azan.  Pembesar suara kadangkala turut digunakan di dalam masjid untuk menyampaikan khutbah atau digunakan ketika menunaikan ibadah solat.  Adzan yang dikuatkan dengan menggunakan arus elektrik telah menjadi kebiasaan di negara seperti Turki dan Maghribi,  manakala di negara lain seperti Belanda hanya 7% hingga 8% daripada semua masjid menggunakan pembesar suara untuk melaungkan azan. 

Pembesar suara juga digunakan sebagai sistem amaran awal dan berfungsi sebagai siren pertahanan awam di negara seperti Turki dan Emiriah Arab Bersatu.

 Sejarah 

Set pertama pemasangan mikrofon–pembesar suara berlaku pada tahun 1936 di Masjid Sultan di Singapura, ia telah dilaporkan bahawa suara laungan azan untuk solat mampu 'membawa lebih daripada satu batu'. Walaupun sebilangan hadirin masjid ragu-ragu dengan sistem elektrik baharu ini, kebanyakan orang percaya ia adalah satu keperluan untuk memperkasakan suara muazin untuk mengatasi bunyi bising di bandar moden. 

 Penggunaan 


Pembesar suara juga berfungsi sebagai sistem amaran awal dan turut boleh berfungsi sebagai siren di negara seperti Turki dan Emiriah Arab Bersatu untuk memberi amaran tentang kecemasan atau bencana.  

Kelantangan pembesar suara masjid moden boleh menghasilkan pencemaran bunyi, yang mendorong Kementerian Hal Ehwal Islam Arab Saudi mengeluarkan arahan pada akhir Mei 2021 untuk mengehadkan bunyi kekuatan pembesar suara masjid kepada "satu pertiga daripada maksimum.  Kementerian juga telah menetapkan penggunaan pembesar suara dihadkan kepada azan sahaja. 

Di kawasan yang mana terdapat lebih daripada satu masjid, bunyi pembesar suara mungkin bertindih antara satu sama lain. 

 Kesahan 

Pengehadan terhadap jumlah laungan azan oleh orang Islam wujud di negara-negara termasuk Kanada, Belanda, Jerman, Switzerland, Perancis, UK, Austria, Norway, dan Belgium.  Sesetengah bandar secara bebas melarang atau menyekat penggunaan pembesar suara oleh masjid, termasuk Lagos, Nigeria,  dan beberapa komuniti di Michigan, AS.